gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3637, del 01-12-1999 (1999/10043)

RESOLUCIÓ de 24 de novembre de 1999, de la Conselleria de Benestar Social, per la qual es modifiquen els crèdits que financen les ajudes destinades al suport temporal a famílies, regulades en l'Ordre de 18 de desembre de 1998.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3637

Data del DOGV
:   01-12-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/10239


Data del document
:   24-11-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * família

RESOLUCIÓ de 24 de novembre de 1999, de la Conselleria de Benestar Social, per la qual es modifiquen els crèdits que financen les ajudes destinades al suport temporal a famílies, regulades en l'Ordre de 18 de desembre de 1998. [1999/M10088]
  
La Conselleria de Benestar Social va dictar l'Ordre de 18 de desembre de 1998, per la qual es regulen i es convoquen ajudes dirigides al manteniment de distints programes, serveis i centres d'intervenció, atenció familiar, i promoció de l'adopció, en l'àmbit de la família i adopció per a 1999 (DOGV núm. 3.406). Posteriorment, mitjançant l'Ordre de 4 de març de 1999 (DOGV 3.465) i la Resolució de 30 d'abril de 1999 (DOGV 3.500), ambdues de la Conselleria de Benestar Social, es van determinar els crèdits totals disponibles per a la línia de la Direcció General de la Família, Menor i Adopcions, 414/1999, suport temporal a famílies.
  
Com que hi ha crèdit disponible i sol·licituds procedents de la dita convocatòria, que poden ser ateses amb els esmentats crèdits, escau modificar les quanties assignades a aquesta línia. Per això, en atenció a tot allò que s'ha exposat, aquesta Conselleria de Benestar Social ha acordat la següent resolució:
  
Modificar la quantia establida per a les ajudes dedicades a suport temporal a famílies, per a aquest exercici, en els termes següents:
  
1. S'incrementen els crèdits disponibles per a resoldre destinats a suport temporal a famílies en 400.000 pessetes (2.404,05 euros) i queda la totalitat d'aquests com segueix:
  
- Projecte: 2.509
  
- Línia de subvenció: 414/1999
  
- Consignació pressupostària anterior: 54.780.877 PTA (419.296,09 euros).
  
- Consignació pressupostària actual: 28.898.331 PTA (421.700,14 euros).
  
2. Publicar aquesta resolució en el Diari Oficial de la Generalitat Valenciana.
  
Els crèdits resultants després d'aquesta modificació tenen caràcter màxim, i no podran concedir-se subvencions una vegada esgotats tals crèdits, circumstància que es publicarà en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3422, del 28-01-1999 (1999/169)

RESOLUCIÓ de 8 de gener de 1999, del Rectorat de la Universitat de València, per la qual són nomenats funcionaris de carrera les persones que han superat les proves selectives d'accés al grup B, sector administració especial, ajudant de Biblioteca del torn de promoció interna, d'aquesta universitat, convocades per Resolució de 15 de maig de 1998 (DOGV de 19.06.98).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3422

Data del DOGV
:   28-01-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/169


Organisme emissor
:   Universitat de València

Tipus de document
:   Resolució

RESOLUCIÓ de 8 de gener de 1999, del Rectorat de la Universitat de València, per la qual són nomenats funcionaris de carrera les persones que han superat les proves selectives d'accés al grup B, sector administració especial, ajudant de Biblioteca del torn de promoció interna, d'aquesta universitat, convocades per Resolució de 15 de maig de 1998 (DOGV de 19.06.98). [1999/X169]
  
Atesa la proposta formulada pel tribunal qualificador de les proves selectives del grup B, ajudants de Biblioteca, sector administració especial, torn de promoció interna, convocades per Resolució de 15 de maig de 1998 (DOGV de 19.6.98), i verificada la concurrència dels requisits exigits en les bases de la convocatòria, de conformitat amb el que disposen l'article 49 de la LRU i l'article 188 dels Estatuts de la Universitat de València, aprovats per Decret de la Generalitat Valenciana de 16 de desembre de 1985, i a proposta del tribunal qualificador, resolc:
  
Primer
  
Nomenar funcionaris de carrera del grup B, administració especial, ajudants de Biblioteca de la Universitat de València, els aspirants aprovats que s'indiquen a l'annex I d'aquesta resolució.
  
Segon
  
La diligència de presa de possessió es formalitzarà d'acord amb la normativa vigent i es trametrà per inscriure-la al registre de personal corresponent.
  
La data de presa de possessió serà el dia 1 de febrer de 1999.
  
Tercer
  
Contra aquesta resolució, que exhaureix la via administrativa, es pot interposar recurs contenciós administratiu davant del Jutjat Contenciós Administratiu de la Comunitat Valenciana, en el termini de dos mesos comptadors a partir de l'endemà de la publicació d'aquesta resolució, en els casos i en la forma que determina la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València 8 de gener de 1999.- Per delegació del rector (DOGV de 27.5.98), el vicerector d'Organització Administrativa: Lluís Guia i Marín.
  
Annex I
  
DNI Cognoms i nom
Diari Oficial de la Generalitat Valenciana


Sumari del DOGV 3439, del 22-02-1999 (1999/1288)

Informació pública de l’estudi de detall número 9901, situat a la partida Garduix.
----------------------------------------------------------------------------------

### Dades del document

Número de DOGV
:   3439

Data del DOGV
:   22-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1288


Organisme emissor
:   Ajuntament de Calp

Tipus de document
:   Anunci

Informació pública de l'estudi de detall número 9901, situat a la partida Garduix. [1999/M1288]
  
El passat dia 18 de gener de 1999 va ser sol·licitada la tramitació de l'estudi de detall número 9901, situat a la partida Garduix, pels propietaris afectats per aquest proposant la solució que estimen més correcta per a la resolució del sistema viari..
  
Els serveis tècnics municipals han elaborat el corresponent estudi de detall per a resoldre el sistema viari interior, i la seua connexió amb la resta del sistema viari.
  
De conformitat amb el que estableix l'article 45 i següent de la Llei Reguladora de l'Activitat Urbanística, de la Generalitat Valenciana, aquesta Alcaldia, mitjançant el Decret de data 2 de febrer de 1999, ha resolt sotmetre a exposició pública l'esmentat estudi de detall, durant el termini de 20 dies, perquè els interessats puguen efectuar les al·legacions que consideren convenients, comptats a partir del següent al de la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3562, del 17-08-1999 (1999/7137)

Recurs contenciós administratiu número 01/1760/1998.
----------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/7137


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1760/1998. [1999/F7137]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que la senyora Gregoria i la senyora Ángela Lluch Masip, la senyora Purificación Ramia Giner, el senyor José Antonio Pauner Sorli, el senyor José Antonio Mundo Martínez, el senyor Benjamín Doménech Forner, la senyora María Gellida Bosch, la senyora Josefa Luisa Lluch Masip, la senyora Teresa Lluch Masip, la senyora Diana Tadea Lluch Traver, el senyor Martín José Ribes Lluch, la senyora Susana Isabel Ribes Lluch, la senyora Teresa Forés Escuder i la senyora Rosario Beltrán Forés, han interposat un recurs contenciós administratiu, amb el número 01/1760/1998, contra la Resolució de la Conselleria d'Obres Públiques, Urbanisme i Transports de data 14 d'abril de 1998, expedient RO-11/4726 PMZ/bnpor, en la qual resol el recurs interposat sobre l'aprovació definitiva de la modificació puntual número 20 del Pla General d'Ordenació Urbana de Benicarló.
  
Cosa que es fa pública als efectes establits en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3525, del 25-06-1999 (1999/4928)

RESOLUCIÓ de 20 de maig de 1999 del conseller de Cultura, Educació i Ciència, per la qual se reconeix la Casa-Museo Pedralba 2000 com a Museu.
----------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/4928


Data del document
:   20-05-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Pedralba
    * museu
    * legislació

RESOLUCIÓ de 20 de maig de 1999 del conseller de Cultura, Educació i Ciència, per la qual se reconeix la Casa-Museo Pedralba 2000 com a Museu. [1999/4928]
  
Vista la documentació presentada per la directora del Museu sol·licitant el reconeixement de la Casa-Museo Pedralba 2000 com a Museu.
  
Tenint en compte que l'esmentat Museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l'Ordre de 6 de febrer de 1991, de la Conselleria de Cultura, Educació i Ciència, per la qual se regula el reconeixement de Museus i Col·leccions Museogràfiques Permanents de la Comunitat Valenciana.
  
Vistos els informes favorables del Servei de Patrimoni Arqueològic, Etnològic i Històric i del Servei Jurídic i a proposta de la Direcció General de Patrimoni Artístic, de 17 de maig de 1999, he resolt
  
Primer
  
Reconéixer la Casa-Museo Pedralba 2000 com a Museu, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i l' Ordre de 6 de Febrer de 1991 de la Conselleria de Cultura, Educació i Ciència.
  
Segon
  
Publicar la present resolució en el Diari Oficial de la Generalitat Valenciana.
  
Tercer
  
Segons el que disposa l'article tretze de l'esmentada Ordre, la Conselleria de Cultura, Educació i Ciència podrà anul·lar el present reconeixement del Museu quan no s'acomplisca algun dels requisits que es demanen en l'Ordre.
  
Quart
  
Contra el present acte, que posa fi a la via administrativa, l'interessat podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptats tots dos des l'endemà del dia de la publicació. Tot això de conformitat amb els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 20 de maig de 1999.- El conseller de Cultura, Educació i Ciència: Manuel Tarancón i Fandos
Diari Oficial de la Generalitat Valenciana


Sumari del DOGV 3542, del 20-07-1999 (1999/6176)

Rotlle d'apel·lació número 661/1998. Cèdula de notificació.
-----------------------------------------------------------

### Dades del document

Número de DOGV
:   3542

Data del DOGV
:   20-07-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6176


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 661/1998. Cèdula de notificació. [1999/M6176]
  
La Secció Sisena de l'Audiència Provincial de València ha dictat en el rotlle d'apel·lació número 661/1998, la sentència que té l'encapçalament i part dispositiva següents:
  
Sentència número 607
  
Secció Sisena de l'Audiència Provincial de València
  
President: Vicente Ortega Llorca.
  
Magistrats: Rafael Sempere Doménech i Purificación Martorell Zulueta.
  
València, 7 de juny de 1999
  
La Secció Sisena de l'Audiència Provincial de València, integrada pels senyors indicats més amunt, ha vist el present recurs d'apel·lació en ambdós efectes, interposat contra la sentència de data 5 de març de 1998, dictada en les actuacions de judici executiu número 219 de 1996, tramitades pel Jutjat de Primera Instància número 2 de Paterna.
  
Han sigut parts en el recurs, com a apel·lant, la demandada AGF Seguros, SA, i, com a apel·lat, el demandant senyor Francisco Llopis Belenguer.
  
Ha sigut ponent el president del tribunal.
  
En nom del rei, i per l'autoritat que ens confereix la Constitució aprovada pel poble espanyol, decidim:
  
1) Estimem el recurs interposat per AGF Seguros, SA.
  
2) Revoquem la sentència impugnada, i en el seu lloc:
  
A) Estimem l'excepció de culpa exclusiva de la víctima, al·legada per AGF Seguros, SA, contra l'execució despatxada a instància del senyor Francisco Llopis Belenguer.
  
B) Declarem que no pertoca dictar sentència d'execució.
  
C) Imposem al senyor Francisco Llopis Belenguer les costes de la primera instància.
  
3) No fem imposició expressa de les costes d'aquesta alçada.
  
Quan pertoque, torneu al jutjat de procedència les actuacions originals, amb certificació d'aquesta sentència per a la seua execució i el seu compliment.
  
Així, aquesta és la nostra sentència, que pronunciem, manem i signem.
  
I perquè es publique en el Diari Oficial de la Generalitat Valenciana, a fi de notificar a la part incompareguda el senyor Francisco Llopis Belenguer, expedisc aquest edicte.
Diari Oficial de la Generalitat Valenciana


Sumari del DOGV 3621, del 09-11-1999 (1999/9226)

RESOLUCIÓ de 28 d'octubre de 1999, de la Universitat d'Alacant, per la qual nomena professor titular d'universitat, en l'àrea de coneixement de Física de la Matèria Condensada, el senyor Juan José Palacios Burgos.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3621

Data del DOGV
:   09-11-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/9226


Organisme emissor
:   Universitat d'Alacant

Tipus de document
:   Resolució

RESOLUCIÓ de 28 d'octubre de 1999, de la Universitat d'Alacant, per la qual nomena professor titular d'universitat, en l'àrea de coneixement de Física de la Matèria Condensada, el senyor Juan José Palacios Burgos. [1999/X9226]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent jutjadora del concurs convocat per Resolució d'aquesta Universitat d'Alacant de 22 de gener de 1999 (BOE de 16 de febrer), es nomena professor titular d'universitat (A-0174), en l'àrea de coneixement de Física de la Matèria Condensada, Departament de Física Aplicada, el senyor Juan José Palacios Burgos.
Diari Oficial de la Generalitat Valenciana


Sumari del DOGV 3473, del 14-04-1999 (1999/3278)

Informació pública de l'Estudi de Detall de les illes de cases 1, 2, 4, i 6 de la Unitat d'Execució Residencial número 3 (UER-3).
---------------------------------------------------------------------------------------------------------------------------------

### Dades del document

Número de DOGV
:   3473

Data del DOGV
:   14-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/3278


Organisme emissor
:   Ajuntament d'Almoradí

Tipus de document
:   Anunci

Informació pública de l'Estudi de Detall de les illes de cases 1, 2, 4, i 6 de la Unitat d'Execució Residencial número 3 (UER-3). [1999/L3278]
  
L'Agrupació d'Interès Urbanístic «Liceo,UER-3, AIU», ha formulat, a l'empara del que disposa l'article 52 de la Llei Reguladora de l'Activitat Urbanística (LRAU), l'Estudi de Detall de les illes de cases 1, 2, 4, i 6 de la Unitat d'Execució Residencial número 3 (UER-3), de les Normes Subsidiàries de Planejament Municipal vigents, l'alcalde-president de l'Ajuntament d'Almoradí, mitjançant un decret de data 7 d'abril de 1999, ha resolt:
  
Primer
  
Sotmetre a informació pública l'Estudi de Detall de les illes de cases 1, 2, 4, i 6 de la Unitat d'Execució Residencial número 3 (UER-3), de les Normes Subsidiàries de Planejament Municipal vigents, promogut per l'Agrupació d'Interès Urbanístic «Liceo,UER-3, AIU».
  
Segon
  
Conformement al que disposa l'article 46 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, obrir un període d'informació pública per un termini de 20 dies, amb publicació d'anuncis en el DOGV, un periòdic d'àmplia difusió en la localitat i el tauler d'anuncis de l'ajuntament, advertint de la possibilitat de formular al·legacions i trametent l'avís del seu contingut al domicili fiscal d'aquells que consten en el cadastre com a titulars de drets afectats per l'actuació proposada.
Diari Oficial de la Generalitat Valenciana


Sumari del DOGV 3602, del 11-10-1999 (1999/8628)

Resolució de 28 de setembre de 1999, de la Universitat d'Alacant, per la qual nomena professor titular d'Universitat, en l'àrea de coneixement d'Economia Aplicada el senyor Hipólito José Simón Pérez.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8628


Organisme emissor
:   Universitat d'Alacant

Tipus de document
:   Resolució

Resolució de 28 de setembre de 1999, de la Universitat d'Alacant, per la qual nomena professor titular d'Universitat, en l'àrea de coneixement d'Economia Aplicada el senyor Hipólito José Simón Pérez. [1999/8628]
  
Segons el que es disposa en el Reial Decret 1.888/1984, de 26 de setembre, i el Reial Decret 898/1985, de 30 d'abril, i a proposta de la Comissió docent Jutjadora del concurs convocat per Resolució d'aquesta Universitat d'Alacant de 23 d'octubre de 1998 (BOE de 19 de novembre), es nomena professor titular d'Universitat (A-2061), en l'àrea de coneixement d'Economia Aplicada, departament d'Anàlisi Econòmica Aplicada el senyor Hipólito José Simón Pérez.
Diari Oficial de la Generalitat Valenciana


Sumari del DOGV 3417, del 21-01-1999 (1998/11249)

Informació pública del Projecte d'Urbanització de la Unitat d'Actuació UA-1, Avinguda de la Nucia, en l'àmbit del sòl urbà del pla general vigent.
--------------------------------------------------------------------------------------------------------------------------------------------------

### Dades del document

Número de DOGV
:   3417

Data del DOGV
:   21-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11796


Organisme emissor
:   Ajuntament d'Altea

Tipus de document
:   Anunci

Informació pública del Projecte d'Urbanització de la Unitat d'Actuació UA-1, Avinguda de la Nucia, en l'àmbit del sòl urbà del pla general vigent. [1998/Q11207]
  
S'ha presentat en aquest Ajuntament el Projecte d'Urbanització corresponent a la Unitat d'Actuació UA-1, Avinguda de la Nucia, en l'àmbit del sòl urbà del Pla General vigent, promogut pel senyor Félix Martínez Almela; per la resolució de l'Alcaldia, després del dictamen favorable de la Comissió Informativa de Planejament de 19 de novembre d'enguany, s'acorda:
  
Sotmetre a exposició pública, durant un termini de 20 dies, l'esmentat projecte d'urbanització, mitjançant la publicació de l'obertura del tràmit, en un diari d'informació general editat a la Comunitat Valenciana y en el Diari Oficial de la Generalitat Valenciana, i s'hi poden presentar les al·legacions o els suggeriments que s'estimen escaients en el termini indicat comptat des de l'última publicació de l'edicte.
  
La documentació pertinent es troba a l'Oficina del Pla, situada al carrer del Pont de Moncau, número 29, d'Altea.
  
La qual cosa es publica en compliment del que disposa l'article 53, en relació amb el 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3467, del 06-04-1999 (1999/3076)

DECRET 47/1999, de 30 de març, del Govern Valencià, pel qual nomena registradors de la propietat per a proveir registres vacants a l’àmbit territorial de la Comunitat Valenciana.
----------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/03/30/47/dof/vci/html**

### Dades del document

Número de DOGV
:   3467

Data del DOGV
:   06-04-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/3076


Data del document
:   30-03-1999

Organisme emissor
:   Conselleria de Presidència

Tipus de document
:   Decret

Descriptors 

:   * professió jurídica
    * cadastre

DECRET 47/1999, de 30 de març, del Govern Valencià, pel qual nomena registradors de la propietat per a proveir registres vacants a l'àmbit territorial de la Comunitat Valenciana. [1999/M3076]
  
Vist l'expedient instruït per a la provisió dels registres vacants pels qui han obtingut plaça al territori de la Comunitat Valenciana en virtut del concurs ordinari convocat per la Resolució de 19 de gener de 1999, de la Direcció General dels Registres i del Notariat, i d'acord amb allò que estableix el Reglament Hipotecari vigent.
  
Atés allò que disposa l'article 41 de l'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, a proposta del conseller de Presidència, i amb la deliberació prèvia del Govern Valencià, en la reunió del dia 30 de març de 1999,
  
DECRETE
  
Article únic
  
Es nomenen per a proveir els registres de la propietat vacants al territori de la Comunitat Valenciana, anunciats en el concurs esmentat, els registradors que a continuació s'indiquen:
  
1. Sueca, Luis Orts Herranz, registrador de València.
  
2. València número 9, Adrián Jareño González, registrador de Palma de Mallorca.
  
3. Villena, Luis Miguel de Sanmillán i Farnos, registrador de Tortosa.
  
4. Gandia número 3, Mª Cristina de Santa Pau Fernández Moscoso, registradora de Gandia.
  
5. Castelló de la Plana, Castelló número 4, Mercedes Ríos Peset, registradora de Viver.
  
València, 30 de març de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI